Renggam

Renggam merupakan nama sebuah bandar yang terletak dalam Daerah Kluang, Johor, Malaysia dan dalam pentadbiran Majlis Daerah Simpang Renggam. Renggam juga terletak lebih kurang di tengah negeri Johor. Ia terletak 82km di utara Johor Bahru, tenggara Batu Pahat, barat Mersing dan selatan Segamat. Renggam juga merupakan salah satu pusat perindustrian yang terdapat dalam negeri Johor. Bandar atau Pekan lain yang berdekatan dengan Bandar Renggam adalah Pekan Layang-Layang dan Bandar Simpang Renggam. Bilangan penduduk daerah Simpang Renggam kini melebihi 70,000 orang dan kawasan bandar Renggam itu sendiri mempunyai 17,430 penduduk manakala Bandar Simpang Renggam pula mempunyai penduduk sekitar hampir 26,000 orang.

Asal usul nama Renggam bermula pada sekitar tahun 1950 iaitu peristiwa letusan Gunung Berapi Krakutwa pada tahun 1950 telah mewujudkan penempatan baru disekitar daerah Kluang selatan. Sebuah bukit telah terbelah dua dan menjadi renggang yang masih boleh dilihat sehingga kehari ini. Peristiwa 'renggang'nya bukit itu menjadi sebutan ramai. Sebutan 'Renggang' lama kelamaan telah menjadi 'Renggam'. Itulah asal usul nama Renggam yang telah digunapakai dari dahulu sehingga kini.

Sejarah Bandar Renggam tercatat dalam Muzium British di United Kingdom iaitu ia telah menerima kunjungan Ratu Elizabeth II dan Ratu Victoria pada tahun-tahun 1950'an. Sebagai penempatan utama pada masa itu, ia telah menjadi tumpuan Kolonial Inggeris yang memiliki ladang-ladang besar seperti Ladang Guthrie, Ladang Ulu Remis dan sebagainya yang masih kekal sehingga kehari ini.

Kemudahan

Kemudahan Sukan 

Stadium Mini Bandar Renggam
 Padang
 Lampu ‘Spotlight'
 Tempat Duduk Penonton
 Tandas Lelaki/Wanita
 Stor
 Gerai
 Bilik Suis
Kemudahan Lain
 Gelanggang Sepak Takraw
 Gelanggang Futsal
 Gelanggang Badminton
 Gelanggang Bola Keranjang
 Gelanggang Bola Jaring

Kemudahan kesihatan 

Bagi kemudahan kesihatan, Bandar Renggam tidak mempunyai sebuah Hospital. Terdapat sebuah klinik kesihatan yang terletak berhampiran dengan Bandar Renggam.

Kemudahan Perpustakaan Awam 
Pada masa kini Bandar Renggam mempunyai sebuah perpustakaan awam yang terletak di Kawasan perumahan yang dikenali sebagai KEMAS. Perpustakaan awam ini dikelolakan oleh Majlis Daerah Simpang Renggam. Perpustakaaan ini beroperasi dari hari ahad hingga khamis dari jam 8.30 pagi hingga 5.00 petang.

Kemudahan Bomba 
Renggam mempunyai sebuah balai bomba Kelas A iaitu Balai Bomba Daerah bertempat di Kampung Melayu Renggam.

Kemudahan Polis 
Renggam mempunyai sebuah balai polis Kelas C iaitu Balai Polis Daerah bertempat di Kampung Melayu Renggam.Ketua Polis balai Renggam berpangkat Sarjan Mejor (SM) dan mempunyai kekuatan seramai 12 orang

Kemudahan Pos 
Bersesuaian dengan peranannya selaku pusat yang menjadi tumpuan orang ramai, sebuah pejabat pos dibina di tengah-tengah bandar Renggam yang menyediakan perkhidmatan pos.

Kemudahan Internet 
Internet dapat diakses melalui langganan perkhidmatan melalui Telekom Malaysia.  Telekom Malaysia menyediakan perkhidmatan Streamyx dan Unifi di Renggam. Celcom dan SKMM juga menyediakan perkhidmatan yang sama untuk penduduk bandar Renggam.

Kemudahan Pengangkutan

Keretapi Tanah Melayu Berhad (KTMB) 

Rengam Railway Station
 Perkhidmatan Keretapi Antarabandar
Semua perkhidmatan keretapi antarabandar dari selatan ke utara dan pantai timur mahupun dari pantai timur dan utara ke selatan, akan berhenti mengambil dan menurunkan penumpang di stesen keretapi Renggam
 Senarai Perkhidmatan KTM Antarabandar
 Ekspres Senandung Sutera: "No 25 turun 4.41am" (KL Sentral-Renggam-JB Sentral-Woodlands CIQ)
 Ekspres Sinaran Timur: "No 15 turun 6.15pm" (Tumpat-Renggam-JB Sentral-Woodlands CIQ)
 Ekspres Senandung Timuran: "No 26 naik 10.12pm" (Woodlands CIQ-JB Sentral-Renggam-Tumpat)
 Ekspres Sinaran Selatan: "No 12 naik 3.56pm" (Woodlands CIQ-JB Sentral-Renggam-KL Sentral)
 Transit Singapore-Tumpat: "91 naik 12.35pm / 92 turun 4.21pm" (Woodlands CIQ-JB Sentral-Renggam-Tumpat / Tumpat-Renggam-JB Sentral-Woodlands CIQ)

Terminal Bas Renggam 
Renggam Bus Station, Pusat Bandar Renggam
 Perkhidmatan Bas Antarabandar
 Renggam Bus Sdn. Bhd. (Renggam-Kluang & Renggam-Simpang Renggam)
 Layang-Layang Mini Bus (Renggam-Layang2)
 Perkhidmatan Bas Ekspres
 Five Stars Express [The One Travel & Tours] : Renggam to Singapore & Johor Bahru (Bus from Kluang via Renggam & Simpang Renggam)
 Perkhidmatan Teksi Bandar dan Antarabandar also depart in this terminal.

Penempatan 
 Pusat Bandar Renggam
 Taman Srijaya
 Kampung Melayu
 Kampung Baru Cina
 Kampung Tengah
 Kampung Baru
 Kampung Sri Tanjung
 Kampung Baru Sungai Sayong
 Rumah Murah Fasa I & II
 Ladang-Ladang

Sekolah 
Berikut adalah senarai nama sekolah yang terletak di kawasan Renggam
 Sekolah Menengah kebangsaan Dato' Haji Hassan Yunos
 Sekolah Kebangsaan Jubli Intan Renggam
 Sekolah Kebangsaan Bandar Renggam
 Sekolah Jenis Kebangsaan Cina Chin Chiang
 Sekolah Jenis Kebangsaan Tamil Jalan Bukit
 Sekolah Kebangsaan Sri Kampung Renggam

Lihat juga 
 Simpang Renggam

Bandar di Johor
Daerah Kluang